October 2016 – Perdebytjie se nes
Wat jy ookal doen,moet nooit batterye koop by een van hierdie winkeltjies nie.Dit het al voorheen met ons gebeur,maar mens leer mos nie!Manlief koop toe by hierdie handelaar in Purros,'n stelletjie batterye…die naam,Huatai,moes onmiddellik 'n klokkie laat lui het.Die kopflitsie het driemaal geflikker,toe is die Huatai in sy maai!Hierdie goedkoop Sjinese gemors,het my op 'n vorige toer presies vyf foto's laat neem,voordat my kamera tot stilstand gehik het!
Hierdie besondere blommetjie met vretende ruspe,het ons sommer daar aan die westekant van die Hartmanvallei opgemerk.Verstommend mooi in hierdie woestynwêreld!
Pa en seun oppad iewers heen…opvoustoel,komberse,sak klere en twee wandelstawwe.
Bietjie gespeel met photoshop.
Dis verstommend dat daar soveel verskillende bome in die dorre Kaokoland voorkom!Hier is 'n paar besonderes wat my aandag getrek het.
Ons het een nag onder hierdie boom gekamp.Dit was op die wal van die Khumibrivier…die aand voordat ek amper verdwaal het!
Dis 'n hardekool,maar so oud,dat die stam wat gewoonlik maklik herkenbaar is,heeltemal misvormd is!Hierdie deel lê al op die grond en dele daarvan is reeds dood.
Die pragtige tekstuur van naby…terloops,hierdie foto's is in goue lig geneem en die kleure is werklik so mooi.
Iewers tussen êrens en nêrens is hierdie misvormde bottelboom/Bottle tree(Pachypodium lealii).Die omgewing waar dit groei,is klipperig en dor.Let op die aalwyne wat oral hier groei.
Nader…die stam is heeltemal verstrengel met 'n ander boom.
Net op sekere plekke word hierdie besondere bome aangetref.Dis die Kandelaarboom/Candelabra Euphorbia(Euphorbia verosa).
Hulle groei in klipperige arias teen die rante.
Die volgende boom staan bekend as 'n witgat/Large-leaved sterculia.(Sterculia quinqueloba).Hulle is ook lief om in die klippe te groei op die mees onwaarskynlike plekke!
Dis droë wêreld,maar om elke draai is 'n verstommende verrassing!
Kan jy glo,in die middel van nêrens borrel hierdie water uit die sand!Dis nou wel brak,maar te oordeel aan al die spore rondom,word die plek druk besoek!Dit staan bekend as Ogamsfontein.Daar is nie 'n grassie,boom of plant in sig nie…net klippe en sand!
Dit lyk of niks hier lewe nie,maar kyk goed…..
'n Kleine voëltjie wip op en af tussen die modderhobbels op die rand van die dammetjie!
Dis 'n Kleinstrandloper/Little Stint.(Calidris minuta)
Net wanneer mens dink daar is niks,bewys die natuur die teendeel!
Nee,ek is nie in die sirkus nie…ek soek net kos!
Aaa daar is lekker blare!
Nou net hierdie swaar slurp reg inspan vir die beste gebruik!
Daar's hy,amper daar!
Rek nog net 'n bietjie.
Njammies,nou vir die volgende boom!
Ai,dat 'n ollie nou so moet sukkel!
Miskien help dit as die ou heup 'n bietjie sak.
Nog 'n bietjie…ek hoop ek kom weer regop!
Bietjie onelegant,maar die doel heilig die middele!
Oeps,gelukkig sien ek nie myself van agter af nie!
Verlede week gesien op 'n pad in die Vrystaat.Die verkeer moes stilstaan,terwyl honderde skape oor 'n brug loop.Die boer se bakkie was langs die pad en deur my oop venster kon ek hoor hoe hy met sy werkers kommunikeer om die skape aan te jaag.Die arme man was omtrent gestres en die sweet het op sy voorkop gepêrel!
Toe ons kans kry om verby te gaan,het die ou vierde van voor af(op die eerste foto en met die oranje baadjie) gesien ek neem hulle af. Skreeu toe so ewe vir my:"Shoot my miesies!"Ons het heerlik gelag.
Alles het darem goed afgeloop.Ek kon nie goeie skote kry nie,maar dit was omtrent 'n gesig!
Die Himbas van Kaokoland is geharde mense.Hulle leef na aan die aarde en in uiterste eenvoud.Hulle is veeboere en trek rond agter weiding vir hul diere.Gelukkig is dit moontlik,want Damaraland en Kaokoland is gemeenskaplike grond en nie afgebaken in besitreg nie.Daarom is dit ook moontlik vir die toeris om haas enige plek te ry en kamp op te slaan.
Daar is al soveel oor hierdie besondere groep geskryf,dat ek nie meer kan byvoeg nie.Ek was egter gelukkig om hierdie groepie raak te loop en hulle was heel inskiklik dat ek foto's neem.Dis uiters ongeskik om sonder hul toestemming hul woonplekke te besoek of foto's te neem.
Na die uitruil van 'n pakkie suigtablette vir keelseer en oogdruppels vir die kleintjies,was hulle die ene glimlagte en bereid om model te speel.
Hierdie vrou was duidelik die leier en die babatjie was amper vas aan die slaap.Die twee jong dogters was baie skaam en die kleinste het beduie haar keel is baie seer.
Hier is die outjie al effens wakker,maar nog valerig.Let op hoe ontsteek is sy ogies.Die hitte en stof eis sy tol op 'n oog.
Die vrou op die agterste donkie se baba se ogies was ook erg ontsteek.
Die interessante haarstuk van naby.Die rooibruin kleur van die vrouens,is 'n mengsel van oker en dierevet,wat aangesmeer word.
Vrolike vaarwel na die fotosessie!
Lees gerus hier vir verdere baie interessante inligting en foto's.
maak die ore seer.Die wydsheid van die landskap is skokkend en maak dat jy klein voel.Die wrede skoonheid omvou jou,kleine nietige skepseltjie.Die ego krimp tot niks,want jy word gekonfronteer met magtige Moeder Natuur.Weg is die bravade van 'n selfversekerde moderne mens,wat sy lewe weef om tegnologie en nuttelose instrumentjies.
Jy raak stil en keer na binne en jy wonder…waaroor gaan dit alles…'n gejaag na wind,pret en plesier?Jou innerlike menswees het verskrompel tot 'n oppervlakkige dor dimensie van nutteloosheid.
Dis tyd om weer stil te word,terug te keer na die dieper dinge van die lewe…eenvoud,rustigheid,introspeksie,liefde en….medemenslikheid.